

**ਬਸੰਤ-ਰੁੱਤ ਦੇ ਕੋਵਿਡ-19 ਟੀਕਾਕਰਨ ਅਪੌਇੰਟਮੈਂਟ ਲਈ ਬੁਕਿੰਗ ਕਰਨੀ**

ਅਸੀਂ ਤੁਹਾਨੂੰ ਬਸੰਤ ਰੁੱਤ ਦੇ ਕੋਵਿਡ-19 ਟੀਕਾਕਰਨ ਦੀ ਬੁਕਿੰਗ ਕਰਵਾਉਣ ਲਈ ਸੱਦਾ ਦੇ ਰਹੇ ਹਾਂ। ਅਜਿਹਾ ਇਸ ਲਈ ਹੈ ਕਿਉਂਕਿ ਤੁਹਾਡਾ ਐੱਨ.ਐੱਚ.ਐੱਸ. ਰਿਕਾਰਡ ਇਹ ਸੁਝਾਉਂਦਾ ਹੈ ਕਿ ਤੁਹਾਡੀ **ਕਮਜ਼ੋਰ ਰੋਗ-ਪ੍ਰਤੀਰੋਧਕ ਪ੍ਰਣਾਲੀ ਹੋ ਸਕਦੀ** **ਹੈ।**

ਤੁਸੀਂ **www.nhs.uk/get-covid-vaccine** ਤੇ ਉਨ੍ਹਾਂ ਸਿਹਤ-ਸਮੱਸਿਆਵਾਂ, ਉਪਚਾਰਾਂ ਅਤੇ ਦਵਾਈਆਂ ਦਾ ਸਾਰ ਦੇਖ ਸਕਦੇ ਹੋ ਜੋ ਕਮਜ਼ੋਰ ਰੋਗ-ਪ੍ਰਤੀਰੋਧਕ ਪ੍ਰਣਾਲੀ ਦਾ ਕਾਰਨ ਬਣ ਸਕਦੀਆਂ ਹਨ।

**ਅਪੌਇੰਟਮੈਂਟ ਕਿਵੇਂ ਲੈਣੀ ਹੈ**

* **www.nhs.uk/get-vaccine** ’ਤੇ ਆਨਲਾਈਨ ਬੁਕਿੰਗ ਕਰੋ– ‘ਹਾਂ, ਮੇਰੀ ਕਮਜ਼ੋਰ ਰੋਗ ਪ੍ਰਤੀਰੋਧਕ ਪ੍ਰਣਾਲੀ ਹੈ’ ਜਾਂ ‘ਮੈਂ ਜਾਂਚ ਕਰਵਾਉਣਾ ਚਾਹਾਂਗਾ/ਚਾਹਾਂਗੀ’ ਦਾ ਉੱਤਰ ਦਿਓ
* **ਐੱਨ.ਐੱਚ.ਐੱਸ. ਐਪ** ਤੇ ਬੁੱਕ ਕਰੋ
* ਇੱਥੇ ਆਪਣੀ ਸਭ ਤੋਂ ਨਜ਼ਦੀਕੀ ਕੋਵਿਡ-19 ਟੀਕਾਕਰਨ ਵਾਕ-ਇਨ ਸਾਈਟ ਬਾਰੇ ਪਤਾ ਲਗਾਓ[**www.nhs.uk/covid-walk-in**](http://www.nhs.uk/covid-walk-in)।

ਆਖ਼ਰੀ ਮਿਤੀ ਜਦੋਂ ਤੁਸੀਂ ਆਪਣਾ ਟੀਕਾਕਰਨ ਕਰਵਾ ਸਕੋਗੇ, **30 ਜੂਨ 2024** ਹੈ।

**ਜੇਕਰ** **ਤੁਹਾਨੂੰ ਸਹਾਇਤਾ ਦੀ ਲੋੜ ਹੈ**

ਜੇਕਰ ਤੁਸੀਂ ਆਨਲਾਈਨ ਨਹੀਂ ਜਾ ਸਕਦੇ, ਤਾਂ **119** ’ਤੇ ਫ਼ੋਨ ਕਰੋ । ਅਨੁਵਾਦਕ ਉਪਲਬਧ ਹਨ। ਤੁਸੀਂ **www.signvideo.co.uk/nhs119**’ਤੇ ਟੈਕਸਟ ਫ਼ੋਨ **18001 119** ਜਾਂ ਐੱਨ.ਐੱਚ.ਐੱਸ. ਦੀ ਬਰਤਾਨਵੀ ਸੰਕੇਤਕ ਭਾਸ਼ਾ ਸੇਵਾ ਦੀ ਵਰਤੋਂ ਕਰ ਸਕਦੇ ਹੋ

ਜੇਕਰ ਤੁਸੀਂ ਘਰ ਵਿੱਚ ਦੇਖਭਾਲ ਕਰਵਾਉਂਦੇ ਹੋ, ਤਾਂ **ਘਰ ਦੇ ਦੌਰੇ** ਲਈ ਆਪਣੀ ਜੀ.ਪੀ. ਸਰਜਰੀ ਨਾਲ ਸੰਪਰਕ ਕਰੋ। ਜੇਕਰ ਉਹ ਇਸ ਲਈ ਇੰਤਜਾਮ ਨਹੀਂ ਕਰ ਸਕਦੇ, ਤਾਂ ਇੱਥੇ ਆਪਣੇ ਸਥਾਨਕ ਕੋਵਿਡ-19 ਟੀਕਾਕਰਨ ਸੰਪਰਕਾਂ ਬਾਰੇ ਪਤਾ ਕਰੋ **www.england.nhs.uk/covid-vaccination-contacts**।

ਇਸ ਸੱਦੇ ਦੀ ਅਸਾਨ ਪੜ੍ਹਤ ਅਤੇ ਹੋਰ ਭਾਸ਼ਾਵਾਂ ਅਤੇ ਫਾਰਮੈਟਾਂ ਲਈ ਇੱਥੇ ਜਾਓ **www.england.nhs.uk/seasonal-invites**।

**ਤੁਹਾਡੀ ਟੀਕਾਕਰਨ ਅਪੌਇੰਟਮੈਂਟ ’ਤੇ**

ਇਸ ਤੋਂ ਪਹਿਲਾਂ ਕਿ ਅਸੀਂ ਤੁਹਾਡੇ ਟੀਕਾ ਲਗਾ ਸਕੀਏ, ਸਾਨੂੰ ਇਹ ਪੁਸ਼ਟੀ ਕਰਨ ਦੀ ਲੋੜ ਪਵੇਗੀ ਕਿ ਤੁਹਾਡੀ ਰੋਗ-ਪ੍ਰਤੀਰੋਧਕ ਪ੍ਰਣਾਲੀ ਅਜੇ ਕਮਜ਼ੋਰ ਹੈ। ਤੁਹਾਡੀ ਰੋਗ-ਪ੍ਰਤੀਰੋਧਕ ਪ੍ਰਣਾਲੀ ਨੂੰ ਕਮਜ਼ੋਰ ਕਰਨ ਵਾਲੀ ਸਿਹਤ ਸਮੱਸਿਆ ਜਾਂ ਇਲਾਜ ਲਈ, ਇਸ ਨਾਲ ਮਦਦ ਹੋਵੇਗੀ ਜੇਕਰ ਤੁਸੀਂ ਅੱਗੇ ਦਿੱਤੀਆਂ ਗੱਲਾਂ ਕਰ ਸਕਦੇ ਹੋ:

* ਦੁਹਰਾਓ ਵਾਲੀ ਪ੍ਰਿਸਕ੍ਰਿਪਸ਼ਨ ਜਾਂ ਦਵਾਈ ਦਾ ਡੱਬਾ ਨਾਲ ਲਿਆ ਸਕਦੇ ਹੋ ਜਾਂ
* ਤੁਹਾਡੇ ਡਾਇਗਨੋਸਿਜ਼ ਦੀ ਪੁਸ਼ਟੀ ਕਰਨ ਵਾਲੀ ਇੱਕ ਐੱਨ.ਐੱਚ.ਐੱਸ. ਦੀ ਚਿੱਠੀ ਨਾਲ ਲਿਆ ਸਕਦੇ ਹੋ
* ਐੱਨ.ਐੱਚ.ਐੱਸ. ਐਪ ਵਿੱਚ ਆਪਣਾ ਸਿਹਤ ਰਿਕਾਰਡ ਜਾਂ ਦਵਾਈਆਂ ਦੀ ਪਿਛਲੀ ਜਾਣਕਾਰੀ ਦਿਖਾ ਸਕਦੇ ਹੋ।

ਜੇਕਰ ਤੁਹਾਡੀ ਸਿਹਤ ਦੀ ਸਥਿਤੀ ਬਦਲ ਗਈ ਹੈ ਅਤੇ ਤੁਹਾਡੀ ਰੋਗ-ਪ੍ਰਤੀਰੋਧਕ ਪ੍ਰਣਾਲੀ ਕਮਜ਼ੋਰ ਨਹੀਂ ਹੈ, ਤਾਂ ਤੁਹਾਨੂੰ ਇੱਕ ਹੋਰ ਅਪੌਇੰਟਮੈਂਟ ਬੁੱਕ ਕਰਨ ਦੀ ਲੋੜ ਨਹੀਂ ਹੈ।

**ਹੋਰ ਜਾਣਕਾਰੀ**

ਇਸ ਬਸੰਤ ਰੁੱਤ ਵਿੱਚ ਆਪਣਾ ਕੋਵਿਡ- ਟੀਕਾਕਰਨ ਕਰਵਾਉਣਾ ਤੁਹਾਡੀ ਗੰਭੀਰ ਬਿਮਾਰੀ ਦੇ ਜੋਖਮ ਨੂੰ ਘਟਾਇਆ ਜਾਵੇਗਾ। ਇਹ ਮਹੱਤਵਪੂਰਨ ਹੈ ਕਿ ਤੁਸੀਂ ਆਪਣੀ ਸੁਰੱਖਿਆ ਵਿੱਚ ਵਾਧਾ ਕਰੋ ਕਿਉਂਕਿ ਸਮੇਂ ਦੇ ਨਾਲ ਇਹ ਘੱਟ ਜਾਂਦੀ ਹੈ ਅਤੇ ਕੋਵਿਡ-19 ਦੀ ਕਿਸਮ ਬਦਲ ਸਕਦੀ ਹੈ ਟੀਕੇ ਬਾਰੇ ਜ਼ਿਆਦਾ ਜਾਣਕਾਰੀ ਲੈਣ ਲਈ, ਇੱਥੇ ਜਾਓ [**www.nhs.uk/covidvaccination**](http://www.nhs.uk/covidvaccination)।

ਜੇਕਰ ਇਸ ਸੱਦੇ ਵਿੱਚ ਕੋਈ ਵੀ ਨਿੱਜੀ ਵੇਰਵੇ ਗ਼ਲਤ ਹਨ, ਤਾਂ ਤੁਸੀਂ ਇੱਥੇ ਪਤਾ ਲਗਾ ਸਕਦੇ ਹੋ ਕਿ ਕਿਸ ਨਾਲ ਸੰਪਰਕ ਕਰਨਾ ਹੈ **www.england.nhs.uk/covid-invite-enquiry**।

ਤੁਹਾਡੀ ਹਿਤੂ,

ਐੱਨ.ਐੱਚ.ਐੱਸ. ਇੰਗਲੈਂਡ ਟੀਕਾਕਰਨ ਟੀਮ   
 